
RHAGAIR. 

DICHON    mai    Goronwy    Owen    oedd    bardd 
gorau  ei  ddydd  ym  Mhrydain. 

Yn  1723  y'i  ganwyd  ef,  yn  Llanfair  Mathafarn 
Eithaf,  Ynys  Môn,  ac  am  ran  gyntaf  ei  oes 
helbulus  drijfFtio  tua  Llundain  y  bu.  Canys 
yno  yr  oedd  calon  y  byd  yn  curo;  yno  yr  oedd  y 
cewri  llenyddol — Pope,  Dryden,  Àddison,  John 
Dennis  ac  Ambrose  PhiUips.  Yno  hefyd  yr  oedd 
Richard  Morris  (un  o  Forrisiaid  Môn)  a  Chym- 
deithas  y  Cymmrodorion.  Nid  prifddinas  Lloegr 
oedd  Llundain,  ond  prifddinas  pedair  gwlad. 

Felly,  ar  ôl  ei  daflu  o  guradiaeth  Llanfair  Math- 
afarn  Eithaf  (oherwydd  dymuno  o  Esgob  Bangor 
ei  rhoddi  i  xy^  youngclergyman  of  very  great  fortune), 
ac  ar  ôl  iddo  fod  yn  gurad  yng  Nghroesoswallt, 
Ile  y  priododd;  yn  Uppington,  ger  Amwythig, 
Ile  y  cyfansoddodd  gywydd  "Y  Farn  Fawr"; 
ac  yn  Walton,  Lerpwl,  Ile  y  cyfansoddodd  "  Y 
Maen  Gwerthfawr";  fe'i  gwelwn  ef  tua  1755  yn 
gurad  Northolt,  gerllaw  Llundain,  a'i  gariad  at 
Fôn,  oedd  gynt  mor  angerddol,  wedi  oeri  (gwell 
ganddo,  meddai,  na  mynd  yn  ôl  i  Fôn  fyddai  byw 
ymysg  "  cythreuliaid  Ceredigion,  gyda  Llywelyn 
[Morris]  "). 

Er  bod  rhyddiaith  Goronwy  Owen,  yn  ei 
lythyrau,  ymhlith  rhyddiaith  orau'r  Gymraeg 
(ac  yn  nhraddodiad  Elis  Wynne),  fel  bardd  y  mae'n 
enwog.      Yr  oedd  wedi  ei  drwytho  yn  nhraddodiad 

llenyddol  Cymru,  a  thra  fu  ef  byw  ym  Mhrydain 
ni  pheidiodd  ag  erfyn  ar  ei  gyfeiUion  am  lyfrau 
a  gramadegau   Cymraeg. 

Yr  oedd  wedi  ei  drwytho  hefyd  yn  y  clasuron 
Groeg  a  Lladin.  GweHr  ôl  eî  ddiwylliant  clasurol 
yn  ei  ddewis  o  bynciau. 

O  wŷr  ei  oes,  ymddengys  mai  Dennis  a  ddylan- 
wadodd  fwyaf  arno.  Un  o  osodiadau  mawr 
Dennis  oedd  mai  "  yr  un  ydoedd  amcan  gwir 
grefydd  a  barddoniaeth."  Yr  oedd  Goronwy 
yn  fardd  ac  yn  ofFeiriad,  a  diau  y  teimlai  nad  oedd 
neb  cymhwysach  nag  ef  i  ddehongH  i'w  gyd- 
wladwyr  yng  Nghymru  syniadau  a  thueddiadau'r 
oes.  Dywed  Mr.  Saunders  Lewis  y  rhedai  meddwl 
y  genhedlaeth  honno  at  Ddydd  y  Farn;  cyfan- 
soddodd  Goronwy,  yntau,  gywydd  "  Y  Farn 
Fawr." 

Efallai  mai'r  "  Maen  Gwerthfawr "  ydyw 
cywydd  gorau  Goronwy  Owen.  Yr  ymchwil 
am  ddedwyddyd — ymchwil  anochel  dynol-ryw  a 
gwir  bwnc  pob  Ilenyddiaeth^ — ydyw  ei  thestun, 
a  phrin  y  ceir  ei  hefelydd  o  ran  yr  angerdd,  y  gwibio 
o  le  i  le,  a  bywyd  y  darlun  sydd  ynddi. 

Y  mae  "Y  Gwahodd "  ac  "  Unig  Ferch  y 
Bardd "  yn  nodedig  iawn  am  y  mwynder  a'r 
tynerwch  sydd  ynddynt,  ac  am  berffeithrwydd  eu 
ffurf ;    a'r  cywydd  "  Hiraeth  "  am  ei  angerdd. 

Bu  rhaid  i  Oronwy  ymadael  â  Llundain  yn 
1757;  hwyliodd  am  America,  i  gymryd  swydd 
mewn  coleg  yn  WiIIiamsburgh,  Virginia.  Canodd 
yn  iach  am  byth  i  wlad  ei  eni,  ac  ymddengys  iddo — 

feistr  mawr  barddoniaeth  Gymraeg — ganu'n  iach 
i'w  awen  hefyd,  a  throi  ei  gefn  ar  ei  iaith.  Daeth 
ei  oes  drallodus  i  ben  yn  1769,  yn  New  Brunswiclc 
— "  alltud  blin  mewn  anghynefin  ddinas  " — a 
chladdwyd  ei  weddilHon  ar  lechwedd  ymhhth  y 
jíForestydd  yno. 

Ond  ymhell  cyn  ei  farw  ef  yr  oedd  dawn  a  dull 
penniU  a  chân  y  werin  a'r  dafarn — y  ddawn  a'r 
duU  a  gasâi  Goronwy  â  chas  perfFaith — wedi  eu 
troi  yn  gerbydau  "  cHr  anfarwol  fflam  "  Williams 
Pantycelyn,  a'r  drws  wedi  ei  agor  ar  wlad  newydd 
barddoniaeth  rydd  Gymraeg. 

Hiraeth   am   Fon. 

DAHAM  i  fardd  dinam  doeth, 
^       Pergerdd,  celfyddgar,  purgoeth, 
Ofyn  cân  a  chynghanedd 
Gan  ddigrain  was  main  nas  medd  ? 
Duw  nef  a  ẃyr,  dyn  wyf  fi 
Dirymiant,   Duw'n  dŵr  imi! 
Dieithryn,  adyn  ydwyf, 
Gwae  fi  o'r  sud!  alltud  wyf, 
Pell  wyf  o  wlad  fy  nhadau, 
Och  sôn!  ac  o  Fôn  gu  fau; 
Y  lle  bûm  yn  gware  gynt 
Mae  dynion  na'm  hadwaenynt; 
CyfaiII  neu  ddau  a'm  cofiant, 
Prin  ddau,  Ile'r  oedd  gynnau  gant, 
Dyn  didol  dinod  ydwyf, 
Ac  i  dir  Môn  estron  wyf; 
Dieithr  i'n  hiaith  hydraith  hen, 
Dieithr  i  berwawd  awen. 
Gofidus,  gwae  fi!  ydwyf, 
Wrth  sôn,  a  hiraethus  wyf; 
Gan  athrist  frondrist  fraendroch, 
Ni  chyngan  hoyw  gân  ag  och; 
Mewn  canu  namyn  cwynaw 
Ni  chytgais  na  Ilais  na  Ilaw. 

Pobl  anwar  Pabyloniaid, 
Dreiswyr  blin,  draws  arw  blaid, 
O'u  gwledydd  tra  dygludynt 
Wŷr  Seion  yn  gaethion  gynt, 
Taergoeg  oedd  eu  gwatworgerdd : 
Moeswch  ac  nac  oedwch  gerdd." 

"  Gwae  ni  o'r  byd  dybryd  hwn,' 
Cwynant,   "  Pa  fodd  y  canwn 
Gerdd  lôn  mewn  tir  estronol, 
A'n  mad  anwylwlad  yn  ôl  ? 
Ni  bu,  dref  sorth  tan  orthrech, 
Fy  nhrem,  am  Gaersalem,  sech; 
Os  hawdd  yr  anghofiais  hi, 
Dêl  amorth  yn  dâl  imi; 
Anhwyhed  fy  neheulaw, 
Parlys  ar  bob  drygfys  draw, 
A'm  tafod  fFals  gwamalsyth, 
Fferred  yn  sych  baeled  byth." 

Llyna  ddiwael   Israehad! 
Annwyl  oedd  i  hwn  ei  wlad; 
Daear  Môn,  dir  i  minnau 
Yw,  o  chaf  ffun,  ei  chofFáu. 
Mawr  fy  nghwynfan  amdani, 
Mal  Seion  yw  Môn  i  mi; 
O  f'einioes  ni  chaf  fwyniant 
Heb  Fôn,  er  na  thôn  na  thant; 
Nid  oes  trysor  a  ddorwn, 
Na  byd  da'n  y  bywyd  hwn, 
Na  dail  llwyn,  na  dillynion, 
Na  byw  hwy,  oni  bai  hon. 
Troi  yma  wnaf,  tra  myn  Nêr, 
O'm  hedfa,  oni'm  hadfer; 
Duw  nefol  a'm  deoles, 
Duw'n  rhwydd  im,  a  llwydd,  a  Iles; 
Crist  Dwysog,  Eneiniog  nefy 
Cedrwydd,  a'm  dyco  adref. 

TFalton^  I753- 

Y  Maën   Gwerthfawr. 

/^HWILIO  y  bûm,  uwch  elw  byd, 
^   Wedi  chwilio,  dychwelyd; 
Chwilio  am  em  berdrem  bur, 
Maen  iasbis,  mwy  annisbur; 
Hynodol  em  wen  ydoedd 
Glaerbryd,  a  dedwyddyd  oedd. 
Mae,  er  Naf  (harddaf  yw  hi), 
Y  gemydd  a'i  dwg  imi  ? 
Troswn,  o  chawn  y  trysor, 
Ro  a  main  daear  a  môr; 
FfuHiwn  hyd  ddau  begwn  byd, 
O'r  rhwyddaf  i'w  chyrhaeddyd; 
Chwihwn,  o  chawn  y  dawn  da, 
Hyd  rwndir  daear  India, 
Dwyrain  a  phob  gwlad  araul, 
Cyfled  ag  y  rhed  yr  haul  ; 
Hyd  gyhydlwybr  yr  wybren, 
Lle'r  â  wawl  hoU  awyr  wen; 
Awn  yn  noeth  i'r  cylch  poethlosg, 
Hynt  y  llym  ddeheuwynt  llosg, 
I   rynbwynt  duoer  enbyd 
Gogledd,  anghyfannedd  fyd. 
Cyrchwn,  ni   ruswn,  oer  ôd, 
Rhyn,  oerfel,  rhew  anorfod, 
A  gwlad  yr  ia  gwastadawl, 
Crisianglawdd  na  thawdd,  na  thawL 
Od  awn  i'r  daith  drymfaith  draw, 
Ofered  im  lafuriaw! 
Gwledydd  ormod  a  rodiais, 
Trwy  brj/der  ac  ofer  gais; 
Lleindost  i  mi'r  bell  ymdaith, 
A  phellaf,  gwacaf  y  gwaith! 

Chwilio  yman  amdani, 
Chwilio  hwnt,  heb  ei  chael  hi. 
Nid  oes  dẃr  na  dwys  diredd, 
Na  goror  ym  môr  a'i  medd. 
Da  gŵyr  lesu,  deigr  eisoes 
Dros  fy  ngran  drwstan  a  droes, 
Pond  tlawd  y  ddihirfFawd  hon, 
ChwiHo  gem,  a  chael  gwmon! 

Anturiais  ryw  hynt  arall 
O  newydd,  yn  gelfydd  gall; 
Cynnull   (a  gwael  y  fael  fau) 
Traul  afraid,  twr  o  Iyfrau, 
A  defnyddiau  dwfn  addysg 
Soffyddion  dyfnion  eu  dysg; 
Diau  i'r  rhain,  o  daer  hawl, 
Addaw  maen  oedd  ddymunawl — 
Maen  a'i  fudd  uwchlaw  rhuddaur, 
Maen  oedd  a  wnai  blwm  yn  aur; 
Rhoent  obaith  ar  weniaith  wag 
O  bj^t  aur,  a'u  bost  orwag. 
Llai  eu  rhodd,  yn  Ile  rhuddaur, 
Bost  oedd,  ac  ni  chawn  byst  aur. 
Aur  yn  blwm  trathrwm  y  try, 
Y  mae  sôn  mai  haws  hynny; 
Ffuant  yw  eu  hoff  faen  teg, 
Ffôl  eiriau  a  ffiloreg. 

Deulyfr  a  ddaeth  i'm  dwylaw 
Llawn  ddoeth,  a  dau  well  ni  ddaw: 
Sywlyfr  y  Brenin  Selef, 
A  Llyfr  pur  Benadur  Nef, 
Deufab  y  brenin  Dafydd, 
Dau  fugail,  neb  ail  ni  bydd. 

Gwiwfawr  oedd  un  am  gyfoeth, 
Brenin  mawr,  dirfawr,  a  doeth; 
Rhi'n  honaid  ar  frenhinoedd, 
Praff  deyrn,  a  phen  proffwyd  oedd. 
Ba  wledd  ar  na  bu  i'w  lys  ? 
Ba  wall  o  bai  ewyllys  ? 
Ba  fwyniant  heb  ei  finiaw  ? 
Ba  chwant  heb  rychwant  o  braw  ? 
Ar  ôl  pob  peth  pregethu, 

*'  Mor  ynfyd  y  byd!  "  y  bu. 
Gair  a  ddwedai,  gwir  ddidwyll, 

"  Llawn  yw'r  byd  ynfyd  o  dwyll, 
A  hafal  ydyw  hefyd 
OII  a  fedd,  gwagedd  i  gyd." 
O'i  ddwys  gadarn  ddysgeidiaeth 
Wir  gall,  i'm  dyall  y  daeth, 
Na  chaf  islaw  ffurfafen 
Ddedwyddyd  ym  myd,  em  wen! 
Ni  chair  yr  em  hardd-drem  hon 
Ar  gyrrau'r  un  aur  goron, 
Na  chap  Pab,  na  chwfl  abad, 
Na  Ilawdr  un  ymherawdr  mad. 

Llyna  sylwedd  Ilên  Selef, 
Daw'n  ail  efengyl   Duw  nef: 
Dwedai  un  Ile  nad  ydoedd, 
A'r  ail  ym  mha  le  yr  oedd. 
Daw  i  ddyn  y  diddanwch 
Yn  nefoedd,  hoff  Iysoedd   íflwch- 
Fan  deg  yn  nef  fendigaid, 
TIws  ar  bob  gorddrws  a  gaid; 
Pob  carreg  sydd  liwdeg  Iwys, 
Em  wridog  ym  Mharadwys; 

Y    MAEN    GWERTHFAWR 

Ac  yno  cawn  ddigonedd 

Trwy  rad  yr  lôn  mad  a'n  medd. 

Duw'n  ein  plith,  da  iawn  ein  plaid, 

F'a'n  dwg  i  nef  fendigaid. 

Örosom  lachawdwr  eisoes 

Rhoes  ddolef,  daer  gref,  ar  groes; 

Ac  eiddo  Ef,  nef  a  ni, 

Dduw  annwyl,  f'a'i  rhydd  inni. 

Molaf  fy  Naf  yn  ufudd, 
Nid  cant,  o'm  lladdant,  a'm  lludd. 
Dyma  gysur  pur,  heb  ball, 
Goruwch  a  ddygai  arall; 
Duw,  dy  hedd  rhyfedd  er  hyn, 
Bodloni  bydol  annyn. 
Boed  i  angor  ei  sorod, 
I   ddi-fFydd  gybydd  ei  god; 
I   minnau  boed  amynedd, 
Gras,  iechyd,  hawddfyd,  a  hedd. 

1753- 

Y   Gwahodd 

{At  gyfaìll  a   loeithiaí  yn  y  Mint), 

pARRI,  fy  nghyfaill  puraf, 
^    Dyn  wyt  a  garodd   Duw  Naf, 
A  gŵr  wyt,  y  mwynwr  mau, 
Gwir  fwyn  a  garaf  innau. 
A  thi'n   Llundain,  ŵr  cain  cu, 
Ond  gwirion  iawn  dy  garu  ? 
Ond  tost  y  didoliad  hwn  ? 
Gorau  fai  pe  na'th  garwn. 

Dithau  ni   fynni  deithiaw 

0  dref  hyd  yn  Northol  draw, 

1  gael  cân  (beth  diddanach  ?) 
A  rhodio  gardd  y  bardd  bach; 
Ond  dy  swydd,  hyd  y  flwyddyn, 
Yw  troi  o  gylch  y  Tẃr  Gwyn, 
A  thorri,  bathu  arian 

Sylltau  a  dimeiau  mân. 

Dod  i'th  Fint,  na  fydd  grintach, 

Wyliau  am  fis,  Wilym  fach. 

Dyfydd  o  fangre'r  dufwg, 

Gad,  er  nef,  y  dref  a'i  drwg. 

Dyred,  er  daed  arian, 

Ac  os  gwnei,  ti  a  gei  gân, 

Diod  o  ddŵr,  doed  a  ddêl, 

A  chywydd  ac  iach  awel, 

A  chroeso  calon  onest 

Ddiddichell — pa  raid  gwell  gwest  ? 

Addawaf  (pam  na  ddeui  ?} 

Ychwaneg,  ddyn  teg,  i  ti; 

Ceir  profi  cwrw  y  prifardd, 

A  'mgomio  wrth  rodio'r  ardd; 

Cawn  nodi,  o'n  cain  adail, 

Gwyrth   Duw  mewn  rhagorwaith  dail, 

A  diau  pob  blodeuyn 

A  ysbys  dengys  i  ddyn 

Ddirfawr  ddyfnderoedd  arfaeth 

Diegwan   lôr — Duw  a'i  gwnaeth. 

Blodau'n  aurdeganau  gant, 

Rhai  gwynion  mawr  ogoniant; 

Hardded  wyt  ti,  'r  lili  lân, 

Lliw'r  eira,  uwchllaw'r  arian, 

Y    GWAHODD 

Cofier  it  guro  cyfoeth 
Selyf,  y  sidanbryf  doeth. 

Llyna,  fy  nghyfaill  annwyl, 
Ddifai  gwers  i  ddof  a  gŵyl. 
Dijîrwyth  {kn   flodau'r  dyffryn, 
A  dawl  wagorfoledd  dyn; 
Hafal  blodeuyn  hefyd 
I'n  hoen  fer  yn  hyn  o  fyd; 
Hyddestl  blodeuyn  heddyw, 
Ýfory  oll  yn  farw  wyw. 
Diwedd  sydd  i   flodeuyn, 
Ac  unwedd  fydd  diwedd  dyn. 
Gnawd  i  ardd,  ped  fai'r  harddaf, 
Edwi,  'n  ôl  dihoeni  haf. 
Tyred  rhag  troad  y  rhod, 
Henu  mae'r  blodau  hynod. 
Er  pasio'r  ddau  gynhaeaf, 
Mae'r  hin  fal  ardymyr  haf, 
A'r  ardd  yn  o  hardd  ddi-haint, 
A'r  hin  yn  trechu'r  henaint, 
A'i  gwyrddail  yn  deg  irdda 
Eto,  ond  heneiddio  wna. 
Mae'n  gwywo,  'min  y  gaeaf, 

Y  rhos  a  holl  falchder  haf 

Y  rhos  heneiddiodd  y  rhain, 
A  henu  wnawn  ni'n  hunain, 
Ond  cyn  bedd,  dyna  'ngweddi, 
Amen,"  dywed  gyda  mi: 
Dybid  in'  ddyddiau  diboen 

A  dihaint  henaint  o  hoen; 
Mynd  yn  ôl,  cyn  marwolaeth 
I   Fôn,  ein  cysefin  faeth. 


y    GWAHODD. 

Diddan  a  fyddo'n  dyddiau 
Yn  unol,  ddiddidol  ddau; 
A'r  dydd,   Duw  ro  amser  da, 
Y  derfydd  ein  cydyrfa, 
Crist  yn  nef  a'n  cartrefo, 
Wyn  fyd!  a  phoed  hynny  fo." 


Y  Gofuned. 


Ç\   CHAWN  o'r  nef  y  peth  a  grefwn,' 
^^^      Dyma  archiad  im  a  erchwn, 
Un  rodd  orwag  ni   ryddiriwn — o  ged  ; 
Uniawn  ofuned,  hyn  a  fynnwn. 

Synhwyrfryd  doeth,  a  chorfF  anfoethus, 
Cael,  o  iawn  iechyd,  calon  iachus; 
A  pheidio  yno  â  ftwdanus — fyd 
Direol,  bawlyd,  rhy  helbulus. 

Dychwel  i'r  wlad  Ile  bu  fy  nhadau, 
Bwrw  enwog  oes^  heb  ry  nac  eisiau, 
Ym  Mô?i  araul,  a  man  orau — yw  hon, 
Llawen  ei  dynion,  a  Ilawn  doniau. 

Rhent  gymhedrol,  plwyf  da  'i   reolau, 
Tŷ  is  goleufryn,  twysg  o  Iyfrau; 
A  gwartheg  res,  a  buchesau — i'w  trin 
I'r  hoyw  wraig  Elin  rywiog  olau. 

Gardd  i  minnau,  gorau  ddymuniad, 
A   gwasgawdwydd  o  wiw  gysgodiad; 
Tra  bwy'n  darllain  cain  aceniad — beirddion, 
Hil   Derwyddon,  hylaw  adroddiad. 

Y    GOFUNED 

Ac  uwch  fy  mhen,  ymysg  canghennau, 
Bêr  baradwysaidd  Iwysaidd  leisiau 
Ednaint  meinllais,  adlais  odlau — trydar 
Mwyn  adar  cerddgar,  lafar  lefau. 

Af  thra  bo'r  adar  mân  yn  canu, 
Na  ddeno  gwasgawd  ddyn  i  gysgu, 
Cytgais  â'r  côr  meinllais  manllu — fy  nghâq 
Gwiw  hoyw  a  diddan  gyhydeddu. 

Minnau,  a'm  deulanc  mwyn  i'm  dilyn, 
Gwrandawn  ar  awdl,  arabawdl  Robin, 
Gan  dant  Goronwy  gywreinwyn, — os  daw 
I  ware  dwylaw  ar  y  delyn. 

Deued  i  Sais  yr  hyn  a  geisio; 
Dwfr  hoff  redwyllt,  ofer  a  ffrydio 
Drwy  nantj  a  chrisiant  (a  chroeso), — o  chaf 
Fôn  im';   yn  bennaf  henwaf  honno. 

Ni  wnaf  f'arwyrain  yn  fawreiriog, 
Gan  goffâu  tlysau,  gwyrthiau  gwerthiog, 
Tud,  myr,  mynydd,  dolydd  deiliog, — trysoi 
Yr  India  dramor,  oror  eurog. 

Pab  a  gâr  Rufain,  gywrain  gaerau; 
Paris  i'r  Ffrancon,  dirion  dyrau; 
Llundain  i  Sais,  lle  nad  oes  eisiau — sôn 
Am  wychder  dynion;   Môn  i  minnau. 

Rhoed   Duw  im'  adwedd  iawnwedd  yno, 
A  dihaint  henaint  na'm  dihoeno, 
A  phlant  celfyddgar  a  garo— eu  hiaith, 
A  hardd  awenwaith  a'u  hurdduno. 

1752. 

{ci  ju  far'w  yn    ij   mis  oed  yn   íValton^   Ebrill^   *755)« 

AE  cystudd  rhy  brudd  i'm  bron — 'rhyd  Pwyneb 
Rhed  afonydd  heilltion; 
Collais  Ehn,  Hw  hinon, 
Fy  ngeneth  oleubleth  lon! 

Anwylyd,  oleubryd  lân, 
Angyles,  gynnes  ei  gwên, 
Oedd  euriaith  mabiaith  o'i   min, 
Eneth  Hw  sêr  (ni  thâl  sôn): 
Oedd  fwyn  'llais,  addfain  ei  llun^ 
Afiaethus,  groesawus  sŵn, 
I'w  thad,  ys  ymddifad  ddyn! 

Amddifad  ei  thad,  a  thwn 
Archoll  yn  ei  friwdoll  fron; 
Yng  nghur  digysur,  da  gwn, 
Yn  gaeth  o'm  hiraeth  am  hon. 

Er  pan  gollais  'feinais  fanwl, 
Gnawd  yw  erddi  ganîad  awrddwl, 

A  meddwl  am  ei  moddion; 
Pan  gofiwyf  poen  a  gyfyd, 

A  dyfryd  gur  i'm  dwyfron, 
A  golyth  yw  y  galon 

Erddi  ac  amdani'n  don,  í-,  lrn7Vi 

A  saeth  yw  sôn,  '  ' 

Eneth  union, 
Am  annwyl  eiriau  mwynion — a  ddjwaid, 
A'i  heiddil  gannaid  ddwylo  gwynion, 

Yn  iach,  f'enaid,  hoenwych  fanon, 

NeH'n  iach  eilwaith,  lân  ei  chalon, 

Yn  iach,  fy  merch  Iwysfach,  lon, — Pangyles, 

Gorffwys  ym  mynwes  monwent  Walton. 

Nes  hwnt  dygynnuU  at  saint  gwynion, 
Gan  lef  dolef  dilyth  genhadon; 
Pan  roddo'r  ddaear  ei  gwâr  gwirion, 
Pan  gyrcher  lluoedd  moroedd  mawrion, 
Cei,  f'enaid,  deg  euraid  goron — dithau, 
A  lle  yng  ngolau  llu  angyHon. 


Y  Farn   Fav?r. 

T^OD  im  dy  nawdd,  a  hawdd  hynt, 
^^      Duw  hael,  a  deau  helynt; 
Goddau  f'armerth,  o'm  nerthyd, 
Yw   Dydd  Barn  a  diwedd  byd: 
Dyddwaith,  paham  na'n  diddawr  ? 
Galwad  i'r  ymweliad  mawr! 

Mab  Mair  a  gair  yn  gwiriaw 

Y  dydd,  ebrwydded  y  daw, 
A'i  Saint  cytûn  yn  unair 
Dywedant,  gwiriant  y  gair; 
A  gair  Duw'n  agoriad  in, 
Gair   Duw,  a  gorau  dewin; 
Pand  gwirair  y  gair  a  gaf, 
lach   rad,  a  pham  na  chredaf  ? 

Y  dydd,  diogel  y  daw, 
Boed  addas  y  byd  iddaw; 

Diwrnod  anwybod  i   ni, 
A  glanaf  lu  goleuni: 
Nid  oes,  f'Arglwydd,  a  wjddiad 
Ei  dymp,  onid  ef  a'i   Dad. 
Mal  cawr  aruthr  yn  rhuthraw, 
Mal  lladron  dison  y  daw. 
Gwae'r  diofal  ysmala! 
Gwynfyd   i'r  diwyd  a'r  da! 
Daw  angylion,  Iwysion  lu, 
Llyrn^naws,  â  Iluman   lesu. 
Llen  o'r  ffurfafen  a  fydd, 
Mal  cynfas,   mil  a'i   cenfydd, 
Ac  ar  V  llen  wybrennog, 
E  rydd   Grist  arwydd  ei  grog. 

Yno'r  Glyw,  Ner  y  gloywnef, 
A  ferchyg  yn  eurfyg  nefl 
Dyrcha'n  uchel  ei  helynt, 
A   gwân  adenydd  y  gwynt; 
A'i  angylion  gwynion  gant, 
Miloedd  yn  eilio  moliant. 
Rhoir  gawr  nerthol,  a  dolef, 
Mal  clych,   yn  entrych   y  nef; 
Llef  mawr  goruwch  Ilif  moryd, 
Uwch  dyfroedd  aberoedd  byd. 

Gosteg  a  roir,  ac  Ust!   draw, 
Dwrf  rhaeadr,  darfu   rhuaw; 
Angel  a  gân,  hoywlan  lef, 
Felyslais,  nefawl  oslef; 
Wrth  ei   fant,  groywber  gantawr, 
Gesyd  ei  gorn,   mmgorn  mawr, 
Corn  anfeidrol  ei  ddolef, 
Corn  ffraeth  o  saerníaeth  nef. 

Dychleim,  o  nerth  ei  gerth  gân, 

Byd   refedd,  a'i   bedryfan; 

Pob  cnawd,  o'i  heng,  a  drenga, 

Y  byd  yn  ddybryd  ydd  â; 
Gloes  oerddu'n  neutu  natur, 
Daear  a  hyllt,  gorwyllt  gur! 
Pob  creiglethr  crog  a  ogwymp, 
Pob  gallt  a  gorallt  a  gwymp: 
Ail  i'r  âr  ael  Eryri, 
Cyfartal  hoewal  â  hi. 

Gorddyar,  bâr,  a  berw-ias 
Yn  ebyr,  ym  myr,  ym  mas. 
Twrdd  ac  anferth   ryferthwy, 
Dygyfor  ni   fu  fôr  fwy — 
Ni   fu  ddyhf  yn   IHfo 
Ei  elfydd  yn  nydd  hen  No. 

Y  nef  yn  goddef  a  gaid, 
A  llugyrn  hon  a'i  llygaid, 
Goddefid  naws  IHd,  nos  llwyr, 
Gan  lewyg  gwyn  haul  awyr; 
Nid  mwy  dilathr  ac  athrist 

Y  poeníoes  cryf  pan  las   Crist. 

Y  wenhoer,  yn  oer  ei  nych, 
Hardd  leuad,  ni   rydd  lewych: 
Syrth  nifer  y  sêr,  arw  sôn! 
Drwy'r  wagwybr,  draw  i'r  eigion; 
Hyll  ffyrnbyrth  holl  ufFernbwH, 
Syrthiant  drwy'r  pant  draw  i'r  pwll; 
Bydd  hadl  y  wal  ddiadlam 

Y  rhawg,  a  chwyddawg  a  cham; 
Cryn  y  gethern  uffernawl, 

A  chryn,  a  dychryn  y  diawl; 
Cydfydd  y  Fall  a'i  gallawr, 
Câr  lechu'n  y  fagddu  fawr. 

Dy fyn  a  enfyn   Dofydd, 
Bloedd  erchyll^   rhingyll  a'i   rhydd: 
Dowch,  y  pydron  ddynionach, 
Ynghyd,  feirw  y  byd,  fawr  a  bach 
Dowch  i'r  farn  a  roir  arnoch, 
A  dedwydd  beunydd  y  boch." 

Cyfyd  fal  ŷd  o  fol  âr, 
Gnwd  tew  eginhad  daear; 
A'r  môr  a  yrr  o'r  meirwon 
Fil  myrdd  uwch  dyfnffyrdd  y  don. 
Try  allan  ddynion  tri-IIu — 

Y  sydd,  y  fydd,  ac  a  fu, 
Heb  goll  yn  ddidwn  hollol, 
Heb  un  onaddun  yn  ôl. 

Y  dorf  ar  gyrch,  dirfawr  gad! 
A'n  union  gar  bron  Ynad. 
Mab  Mair  ar  gadair  a  gaid, 
lawn  Naf  gwyn  o  nef  gannaid, 
A'i  osgordd,  welygordd  lân, 
Deuddeg  ebystyl  diddan. 
Cyflym  y  cyrchir  coflyfr, 

A  daw  i'w  ddwy  law  ddau  Iyfr — 

Llyfr  bywyd,  gwynfyd  y  gwaith, 

Llyfr  angau,  Ilefair  ingwaith. 

Egorir  a  Ileir  Ilith 

O'r  ddeulyfr,  amryw  ddwylith, 

Un  llith  o  fendith  i   fad, 

I'r  diles  air  deoliad. 

Duw  gwyn  i   le  da  y  gyr 
Ei  ddeiliaid  a'i  addolwyr. 
I'r  euog^  bradog  eu  bron, 
Braw  tostaf;    ba  raid  tystion  ? 
Da  na  hedd   Duw  ni   haeddant, 
Dilcn  yrr,  delwi  a  wnant. 

Y   cyflon  a  dry   lôn  draw, 
Dda  hil,  ar  ei  ddeheulaw; 
Troir  y  dyhir,  hyrddir  hwy 
I   le  is  ei   law  aswy: 
Ysgwyd  y  nef  tra  llefair 
lesu  fad,  a  saif  ei  air: 
"  Hwt,  gwydlawn  feütigeidlu 
I   ufFern  ddofn  a'i  fFwrn  ddu, 
Lle  ddiawL  a  llu  o'i  ddeiHaid, 
Lle  dihoen,  a  phoen  na  phaid; 
Ni  chewch  ddiben  o'ch  penyd, 
Diffaith  a  fu'ch  gwaith  i  gyd; 
Ewch   (ni  chynnwys  y  Iwysnef 
Ddim  drwg),  o  lân  olwg  nef, 
At  wyllon  y  tywyllwg, 
I   oddef  fyth  i  ddu  fwg." 

O'i  weision,  dynion  dinam, 
Ni  bydd  a  adnebydd  nam; 
Da'n  ehelaeth  a  wnaethant, 
Dieuog  wŷr,  da  a  gânt. 
Llefair  yn  wâr  y  câr  cu, 
(Gwâr  naws,  y  gwir  Oen  lesu)- 
"  Dowch  i  hedd,  a  da'ch  haddef, 
Ddilysiant  anwylblant  Nef, 

t.yKt^*^         \;s' 


Lle  mae  nefol  orfoledd,  ^^'^     ^s'^ 

Na  ddirnad  ond  mad  a'i  medd:  '^     ^jir' 

Man  hyfryd  yw  mewn  hoywfraint,  • 

Ac  amlder  y  sêr  o  saint, 

Llu  dien  yn  llawenu, 

Hefelj^dd  ni  fydd,  ni   fu: 

O'm  traserch,  darfûm  trosoch 

Ddwyn  clwyf  fel  Ile  bwyf  y  boch, 

Mewn  ffawd  didor,  a  gorhoen, 

Mewn  byd  heb  na  phyd  na  phoen." 

Gan  y  diafl  ydd  â'r  aflan, 
A  dieifl  a'u   teifl   yn  y  tân. 

Try'r  Ynad  draw  i'r  wiwnef, 
A'i  gad  gain  â  gydag  ef, 
I   ganu   mawl  didawl  da, 
(Oes  hoenus),  a   Hosanna. 
Boed  im  gyfran  o'r  gân  gu, 
A  melysed   mawl   Iesu! 
Crist  fyg  a  fo'r  Meddyg  mau, 
Amen! — a  nef  i   minnau. 

Uppington^  (1752?) 

Hiraeth. 

T^ARLLENAIS  awdl  dra  Ilawn  serch, 
^-^     Wych  enwog  fardd,  o'ch  annerch, 
A  didawl  eich  mawl  im  oedd — 
Didawl  a  gormod  ydoedd. 

Ond  gnawd  mawl  bythol  Ile  bo, 
Rhyddaf  i'r  gẃr  a'i   haeddo; 
Odidog  mi  nid  ydwyf, 
Rhyw  sâl   un,  rhy  isel  wyf. 

Duw  a'm  gwnaeth,  da  im  y  gwnêl, 

Glân   lesu,  galon  isel, 

Ac  ufudd  fron,  dirion   Dad, 

Ni  oludd  fy  nwy  alwad. 

0  farddwaith  od  wyf  urddawl, 
Poed  i  wau  emynau  mawl — 
Emynau'n  dâl  am  einioes, 

Ac  awen  i'r  Rhên  a'i   rhoes. 

Gwae  ddiles  gywyddoliaeth, 

Gwae  fydd  o'i  awenydd  waeth; 

Deg  lôn,  os  gweinidog  wyf, 

Digwl  y  gweinidogwyf ; 

Os  mawredd  yw  coledd  cail, 

Bagad  gofalon  bugail, 

Ateb  a  fydd,  rhyw  ddydd  rhaid. 

I'r   lôn  am  lawer  enaid. 

1  atebol  nid  diboen, 

Od  oes  Barch  dwys  jw  y  boen; 
Erglyw,  a  chymorth,  Arglwydd, 
Fy  mharchus  arswydus  swydd; 
Cofier,  ar  ôl  pob  cyfarch, 
Nad  i  ddyn  y  perthyn  parch: 
Nid  yw  neb  ddim  ond  o  nawdd, 
Un  dinam   lôn  a'i  doniawdd; 
Tra'n  parcher  trwy  ein   Perchen, 
O  cheir  parch,  diolch  i'r  Pen; 
Ein  perchen  iawn  y  parcher, 
Pa  glod  sy'n  ormod  i  Nêr  ? 
Parched  pob  byw  ei  orchwyl, 
Heb  gellwair,  a'i  air  ajwyl, 
A  dynion  ei  dŷ  annedd, 
A'i  allawr,   lôr  mawr  a'i  medd. 

Dyna'r  parch  oll  a  archaf, 
Duw   lôn  a'i  gẃyr,  dyna  gaf. 
Deled  i'n   lôr  barch  dilyth, 
Ond  na  boed  i   undyn  byth 
Nag  eiddun  mwy  na  goddef, 
Tra  pharcher  ein  Nêr  o  nef; 
Gwae  rodres  gwŷr  rhy  hydron, 
Gwae  leidr  a  eirch  glod  yr  lôn; 
Gocheler,  lle  clywer  clod, 
Llaw'n  taro  lleu-haint   Herod. 

Ond  am  Fôn  hardd,  dirion  deg, 
Gain  dudwedd,  fam  Gwyndodeg, 
Achos  nid  oes  i  ochi, 
Wlad  hael,  o  'madael  â  mi; 
Cerais  fy  ngwlad,  geinwlad  gu — 
Cerais,  ond  ofer  caru! 
Dilys,   Duw  yw'n  didolydd: 
Mawl  iddo,  a  fynno  fydd. 
Dyweded  Ef,  na'm  didol, 
Gair  o'r  nef  a'm  gyr  yn  ôl; 
Disgwyl,  a  da  y'm  dysger, 
Yn  araf  a  wnaf,  fy  Nêr. 
Da  ddyfydd   Duw  i  ddofion, 
Disgwylied,  na  'moded   Môn; 
Ac  odid  na  chaiflr  gwedi, 
Gan   lôn,  Lewys  Môn  a  mi, 
Neu  ddeuwr  awen  ddiell, 
I  ganu  gwawd  ugain  gwell. 
Lewys   lYÎon  a  Goronwy, 
Ni  bu  waeth  gynt  hebddynt  hwy; 
A  dilys  na  raid  alaeth 
I   Fôn,  am  ei  meibion  maeth; 

Nac  achos  poen,  nac  ochi, 
Na  chẃyn,  tra  parhaoch  chwi. 

Brodir  gnawd  ynddi  brydydd^ 
Heb  ganu  ni  bu,  ni  bydd. 
Syllwch  feirdd  o  Gaswallon 
Law  Hir,  hyd  ym  MeiHr  Môn; 
Mae  Gwalchmai  erfai  eurfawr  ? 
P'Ie  mae  Einion  o  Fôn  fawr  ? 
Mae   Hywel  ap  Gwyddeles — 
Pen  prydydd,  lluydd  a  lles  ? 
Pen  milwr, — pwy  un  moliant  ? 
Enwog  ŵr,  ac  un  o  gant, 
lawn  genaw  Owen   Gwynedd, 
Gwae'n  gwlad  a  fu  gweinio'i  gledd. 
Bwy  unfraint  â'r  hen   Benfras  ? 
Gwae  fe  fyw,  ei  Iyw  a  las. 
Mae'r  Mab  Cryg  oedd  fyg  pan  fu 
Ab   Gwilym  yn  bygylu  ? 
Dau  gytgwys  gymwys  gymar, 
Un  wedd  ag  ychen  yn  âr. 
Cafed  ym  Môn  dduon  ddau, 
Un   Robin  edlin  odlau, 
A   Gronwy  gerddgar  union, 
Brydydd  o   Benmynydd   Môn. 
Mae  Alaw  ?     Mae  Caw  ?      Mae  cant  ? 
Mae  miloedd  mwy  eu  moliant  ? 
Pwy  a  rif  dywod   Llifon  ? 
Pwy  rydd  i  lawr  wŷr  mawr  Môn  ? 
Awenyddol  iawn  oeddynt, 
Yn  gynnar,  medd   Ceisar,  gynt! 

Adroddwch,  mae'r   Derwyddon, 
Urdd  mawr  a  fu'n  harddu   Môn  ? 

I'r  bedd  yr  aethant  o'r  byd, 
Och  alar,  heb  ddychwelyd. 
Hapus  yw  Môn  o'i  hepil, 
Ag  o'r  iawn  had,  gywrain  hil. 

Clywaf  arial  i'm  calon 
A'm  gwythi,  grym  ynni   Môn, 
CrafFrym,  fel  cefnlHf  cref-ffrwd 
Uwch  eigion,  a'r  fron  yn  frwd. 
Gorthaw,  don,  dig  wrthyd  wyf, 
LHfiaint,  distewch  tra  llefwyf: 
Clyw,   Fôn,  na  bo  goeHon  gau, 
Nag  anwir  fyth  o'm  genau, 
Gwiried   lôn  a  egorwyf, 
Dan  Nêr,  canys   Dewin  wyf: — 
Henffych  weH,   Fôn,  dirion  dir, 
Hyfrydwch  pob  rhyw  frodir; 
Goludog  ac  ail  Eden 
Dy  sut,  neu   Baradwys  hen: 
Gwiwddestl  y'th  gynysgaeddwyd, 
Hoffder   Duw  Nêr  a  dyn  wyd; 
Mirain  wyt  ymysg  moroedd, 
A'r  dẃr  yn  gan  tẃr  it  oedd. 
Eistedd  ar  orsedd  eursail 
Yr  wyd,  ac  ni  welir  ail, 
Ac  euraid  wyt  bob  goror, 
Arglwyddes  a  meistres  môr. 
Gwyrth  y  rhod  trwod  y  traidd, 
Ynysig  unbenesaidd. 
Nid  oes  hefyd,  byd  a'i  barn, 
Gydwedd  it,  ynys  gadarn, 
Am  wychder,  Ilawnder  a  Iles, 
Mwnai  'mhob  cwr  o'th  mynwes, 

DyfFrynnoedd,  glynnoedd,  glannau, 
Pob  peth  yn  y  toreth  tau; 
Bara  a  chaws,  bir  a  chig, 
Pysg,  adar,  pob  pasgedig: 
Dy  feichiog,  ddeiHog  ddolydd 
Ffrwythlon,  megis  Saron  sydd; 
A  phrennau  dy  ddyffrynnoedd, 
Crwm  Iwyth,  megis  Carmel  oedd. 

"O!  mor  dirion,  y  Fôn  fau, 
DiIIad  dy  ddiadellau! 
Cneifion  dy  dda  gwynion  gant, 
Llydain,  a'th  hardd  ddilladant. 
Dawnus  wyt,  dien  ei  sail, 
Prydferth  heb  neb  rhyw  adfail; 
A  thudwedd  bendith  ydwyt, 
Mawl  dy  Nêr,  aml  ei  dawn  wyt. 
Os  ti  a  fawl  nefawl  Nêr, 
Dilys  y'th  felys  foler; 
Dawnol  fydd  pawb  o'th  ^ynion, 
A  gwynfyd  'y  myd  ym   Môn! 
Dy  eglwyswyr,  deg  loywsaint, 
A'th  leygion  yn  sywion  saint, 
Cryfion  yn  ffrwythau  crefydd 
Fyddant,  a  diffuant  ffydd. 
Yn  Ile  malais,  trais,  traha, 
Byddi'n  Ilawn  o  bob  dawn  da, 
Purffydd,  a  chariad  perffaith, — 
Ffydd,  yn  Ile  cant  mallchwant  maith; 
Yn  Ile  aflwydd,  tramgwydd  trwch, 
Digon  o  bob  rhyw  degwch, 
Undeb,  a  phob  rhyw  iawnder, 
Caru  gogoneddu  Nêr; 

Dy  enw  fydd,  da  iawn  fod, 
Nef  fechan  y  Naf  uchod  ; 
Rhifîr  di'n  glodfawr  hefyd 
Ar  gyhoedd,  gan  bobloedd  byd; 
Ac  o  ran  maint,  braint,  a  bri, 
Rhyfeddod  hir  a  fyddi. 

"  Bellach,  f'ysbryd  a  ballawdd, 
Mi'th  archaf  i  Naf  a'i  nawdd. 
GwyHa  rhag  ofergoeHon 
Rhagrith,  er  fy  mendith,   Môn. 
Poed  it  hedd  pan  orweddwyf 
Ym  mron  llawr  estron  lle'r  wyf. 
Gwae  fi  na  chawn  enwi  nod, 
Ardd  wen,  i  orwedd  ynod; 
Pan  ganer  trwmp  lôn  gwiwnef, 
Pan  gasgler  holl  nifer  nef, 
Pan  fo  Môn  a'i  thirionwch 
O  wres  fflam  yn  eirias  fflwch, 
A'i  thorrog  wythi  arian, 
A'i  phlwm  a'i  dur  yn  fflam  dân, 
Pa  les  cael  Iloches  o'r  Ilaid  ? 
Duw  ranno  dŷ  i'r  enaid, 
Gwiw  gannaid  dŷ  gogoniant, 
Yng  nghaer  y  sêr,  yng  nghôr  y  Sant 
Ac  yno'n  Ilafar  ganu, 
Eirian  eu  cerdd  i'r  lôn  cu, 
Poed  Gwŷr  Môn,  a  Goronwy, 
Heb  allael  ymadael  mwy; 
Cyduned  a  Ilefed  IIu 
Monwyson,   "  Amen,   lesu!  " 

1756. 

SaL 


m   cvtt. 


'  I  ^RWY  droeau'r  byd,  ei  wên  a'i  wg, 

Bid  da,  bid  drwg,  y  tybier; 
Llaw  Duw  sy'n  troi'r  cwmpasgylch  glân, 
Yn  wiwlan,  er  na  weler. 

O'i  dadol  ofal  Ef  a  rydd 

Yr  hyn  y  sydd  gymhedrol, 
O  hawddfyd,  adfyd,  iechyd,  cur, 

Ond  da'i  gymesur  fantol  ? 

Pe  rhoem  ar  geraint,  oed,  neu  nerth, 
Neu  gyfoeth  prydferth,  oglud; 

Os   Duw  a'i   myn,  Fe'n  teifl  i  lawr, 
A'n  rhodres  mawr,  mewn  munud. 

Os  yfaist  gwpan  lawn  o'i  lid, 

A'th  doi  â  gwrid  a  gw'radwydd; 

Od  wyt  gyfF  cler  a  bustl  i'r  byd, 
Fe'th  gyfyd  i  fodlonrwydd. 

Fe  weryd  wirion  yn  y  frawd, 

Rhag  ynllib  tafawd  atgas: 
Fe  rydd  orfFwysfa  i  alltud  blin 

Mewn  anghynefin  ddinas. 

Ei  gysur  Ef  sydd  yn  bywhau 

Y  pennau  gogwyddedig; 
Fe  sych  â'i  law  y  Ilif  sy'n  gwau 

Hyd  ruddiau'r  weddw  unig. 

SALM    CVII 

Oes  dim  nac  yn,  na  than,  y  nef 

Nad  Ef  sydd  yn  ei  beri  ? 
Ac  Ef  a  rydd   (gwnaed  dyn  ei   ran) 

Y  cyfan  er  daioni. 

■  *■  < 

Pa  raid  ychwaneg  ?    gwnelwyf  hyn; 

Gosteged  gwŷn  a  balchder: 
Arnat  Ti,   Dduw,  fy  Ngheidwad  glwys, 

Bid  fy  hoU  bwys  a'm  hyder. 


I   íí      ^ 

■i 

GEIRFA 


A. 


ABAD  :    pennaeth  mynach- 

aidd  ac  eglwysig. 
ADWEDD  :    adferiad. 
ANHWYLio  :    diffrwytho. 
AMORTH  :  aflwydd,  anffawd, 

gwarth. 
ANNiSBUR  :    pur,  diledryw. 
ANNYN  :    truan. 
ARABAWDL  :    awdl  neu  gân 

ffraeth,  hoenus. 
ARDYMYR  :  tymhercdd,  hin. 
ARiAL  :    bywyd,  egni. 
ARMERTH  :  tasg,  meuter. 
ARWYRAiN  :    cân  fawl. 
ATEBOL  :    cyfrifol. 

AWRDDWL  (aFRDDWL)   : 

trist,  trymllyd,  gofidus. 

B. 

bâr  :   dicter,  Ihd. 
BERWiAS  :    berw — ias. 
BRAENDROCH  :       dwfn      ei 

phydredd. 
BRAWD  :    barn,  llys. 
BYGWL  :    bygythiad. 

C. 

CAiL  :    corlan. 

CALLAWR  :    pair. 

CÂR  :    anwylyd,  perthynas. 

cÊD  :    rhodd. 

CEDRWYDD  :     ccd — rwydd, 

hael  ei  anrhegion. 
CENAW  :    ysbrigyn,  disgyn- 

nydd. 
CERTH  :    rhyfeddol. 
CETHERN  :        "  y      gethern 

uffernawl  "     —     teulu'r 

diafliaid. 


COLEDD  :      cymryd     gofal;. 

meithrin. 
CRAFFRYM  :  aruthr  ei  gamp. 
CROG  :   Y  Grog — Y  Groes. 
cwFL  :   penwisg  mynach. 
CYDFYDD  :    bydd  ynghyd. 
CYHYDEDDU  :      mydryddu, 

canu  barddoniaeth. 
CYTGAis  :      cyd-gais,     cyd- 

weithio. 
CYTGWYs  :     cyd    +    gwys 

rhodio'r  un  llwybr. 
CYWREiNWYN  :    cywraiu  a 

gwyn. 
CYWYDDOLiAETH  :       pryd- 

yddiaeth. 

D. 

DEAU  :  iawn,  rhwydd,  ffyn 

iannus. 
DEOL  :    gwahanu,  alltudio. 
DiADLAM  :  anhyffordd, 

anhramwyadwy,  na  ellir 

ei  chroesi'n  ôl. 
DiDOLYDD  :       gwahanydd; 

didoh — gwahanu . 
DiDWN  :   di  dor. 
DiDDAWR  :    a'm  diddawr — 

a'm  diddora. 
DiDDiDOL  :    di-wahân. 
DiEN  :    di-hen,   bob  amser 

yn  ifanc. 
DiGWL  :    di  fai. 
DiGRAiN  :    crwydrad. 
DiHiRFFAWD  :  ffawd  ddrwg. 
DiLATHR  :    cymylog,  trym- 

llyd. 
DiLYSiANT  :  diamheuol, 

sicr. 
DiLYTH  :    diflin,  dyfal. 
DiLLYN  :    hardd,  hyfrÿd. 

GEIRFA 


DiR  :    rhaid. 

DiRYMiANT  :     di-nerth,    di- 

rym. 

DiwAEL  :    rhagorol. 
DOFION  :    rhai  addfwyn. 
DOFYDD  :    Arglwydd. 
DORi  :    diddori. 
DYBiD  :    deued. 
DYBRYD  :    y  gwrthwyneb  i 

hyfryd. 
DYCHLAMU  :    llamu,  neidio 

(3ydd  person  pres.  dych- 

leim  neu  dychlaim). 
DYFYDD  :    bydd. 
DYFYN  :    gwŷs,   galwad. 
DYGLUDO  :    dwyn  ymaith. 
DYGYFOR  :     ymdaflu,    ym- 

íerwi. 

DYGYNNULL  :    cynnull. 
DYLiF  :    diluw. 


EBYR  :    aberoedd. 
EDLiN  :    brenhinol. 
edn(-aint)  :    aderyn. 
EIDDUN  :    adduned. 
eirian  :    teg. 
ELFYDD  :    cyíîelyb. 
ERFAi  :    di-fai. 
ERGLYW  :     gwrando. 
EURFYG  :    euraid  ogoniant. 

FF, 

FFILOREG  :     lol. 

FFLWCH  :    disglair. 
ffuant  :    twyll. 
FFUN  :    anadl. 
ffullio  :    prysuro. 

G. 

GALLAEL  :     gallu. 

GAWR  :    llef. 

GLOES  :    poen,  gwayw. 

GLWYS  :   teg,  tlws. 


GLYW  :    llywydd. 
GNAWD  :    arferol,   naturiol. 
GODDAU  :    diben,  pwrpas. 
GOGLUD  :    gafael. 
GOLUDDio  :  rhwystro, 

lluddias. 
GOLYTH  :    egwan,  ysig. 
GOSGORDD  :        gwarchodlu, 

dilynwyr. 
GORDDYAR  :     tcrfysg,    cyn- 

nwrf. 
GORTHAw :     o   "gorthewi" 

— tewi. 
GRAN  :  grudd. 
GRWN  :  trum. 
GRWNDiR  :    tir  bryniog. 
GWÂR  :  mwyn. 
GWASGAWD  :    cysgod. 
GWASGAWDWYDD  :     cysgod 

deihog,  tŷ  haf. 
GWAWD  :    cân. 

GWELYGORDD  :      CWmUÌ, 

tylwyth. 
GWEST  :  gwledd. 
GwiRiON  :  pur,  diniwed. 
GWYLL  :  drychiolaeth. 
GWŶN  :  drygnwyd. 
GwYNDODEG  :  iaith  Gwyn- 

edd. 
GWYTHi  :  gwythiennau. 

H. 

HADL  :  wedi  pydru,  wedi  ei 

dinistrio. 
HADDEF  (addef)  :    cartref. 
HAWG  :   yr  hawg,  am  byth. 
HEFELYDD  :  cyftelyb. 
HENG  :  bwgwth. 
HONAiD  :  enwog. 
HOEWAL  :  dyfroedd. 
HYDRAiTH  :    llawu  myucg- 

iant. 
HYDRON  :    hyderus,  dewr. 
HYDDESTL  :  hardd. 

GEIRFA 


I. 

lASBis  :    maen  gwerthfawr. 

LL. 

LLAS  :  lladdwyd. 

LLAWDR  (lLODRAU)   : 

trywsus. 
LLEiR     (darlleir)  :      dar- 

llenir. 
LLiFiAiNT  :   llifeiriaint. 
LLUGORN  :    llusern. 
LLUYDD  :   milwr,  cadfridog. 
LLYW  :  llywydd. 


M. 

MAEL  :    elw,  stôr,  masnach. 
MiNiAW  (minio)  :    profi. 
MORYD  :  glan  môr. 
MWNAi  :  arian,  cyfoeth. 
MYG  :  gogoniant. 
MŶR  :  moroedd. 

N. 

NERTHYD  :    o'm  ncrthyd — 

os  nerthi  fi. 
No  :  Noah. 


RH. 

RHEFEDD  :    trwchus,  tew. 
RHÊN  :  arglwydd,  brenin. 
RHYCHWANT  :  mesur. 
RHYDDiRio  :  deisyf. 

RHYNBWYNT  :     pwyut 

rhynnu,  rhewi. 


Selef  (Selyf)  :  Solomon. 
SoFFYDD  :   ffiíosoffydd, 

athronydd. 
SUD  :  cyflwr. 
SYWLYFR  :  llyfr  doeth. 


TAU  :    "  y  toreth  tau  " — d> 

doreth. 
TAERGOEG  :    gwawdlyd, 

llawn  dirmyg. 
TOLi  :    Uiniaru,  meddalu. 
TORETH  :    digonedd,  llawn- 

der. 
TUDWEDD  :  gwlad. 
TWN  (ton)  :  toredig. 
TWRDD  :  twrf. 
TYMP  :  amser. 


O. 

ONADDUN  :  ohonynt. 

P. 

PAELED  :  plastr,  cacen. 
PAND  :  pa  onid,  onid. 
PARCH  :  anrhydedd. 
PEDRYFAN  :    pedwar  ban. 
PYD  :    perygl   (en-byd). 


U. 


brenines- 


UNBENESAIDD  : 

aidd. 
URDDUNO  :     urddasoh,   an- 
rhydeddu. 


YMODi  :    symud  ("  na 
'moded  Môn  "). 

Dau  Lyfr  Safonol. 


[iLENYDDIAETH  CYMRU,  1540  hyd  1660. 
Gan  yr  Athro  W.  J.  Gruffydd,  m.a.  Crown 
8vo,  200  td.     Byrddau,  6s. 

Cynnwys  : 

I,  C}^!  Cyfieithiad  y  Beibl ;  Rhagarweiniad. 
[I,  Y  Llyfrau  Cyntaf.  III,  William  Salesbury 
i'i  Destament.  IV,  Y  Testament  Newydd,  1567. 
V,  Beibl  1588.  VI,  Ar  ôl  Cyfieithiad  y  Beibl. 
^II,  Llên  y  Diwygiad.  VIII,  Llén  y  Gwrth- 
Ddiwygiad.  IX,  Llên  y  Dadeni.  X,  Llên  y 
Piwr  i  taniaid .     Mynegai . 

'*  Bydd  hwn  /n  un  o  lyfrau  gwerthfawr  ein 
cyfnod.'' — Yr  Athro  T.   Gwynn  Jones. 


r      CYNGANEDDION      CYMREIG.     Gan   Dayid 

Thomas,    m.a.     Crown   Svo,     LHain,    6s. 

''  Saif  y  Uyfr  hwn  ar  ei  ben  ei  hun.     Bydd  yn 
anghenraid  pob  myfyriwr  y  gynghanedd.'' 

— Dyfnallt. 

I'w  cael  trwy'r  Llyfrwerthuuyr  ym  mhobman. 
HUGHES    A'I     FAB,     CYHOEDDWYR,    WRECSAM. 


COjLr^'^o 


PEDAIR   NOFEL   GYMRAEG, 

E.  Tegla  Davies:   GWR   PEN   Y   BRYN 

Gyda  Deg  o  Ddarluniau.     230  td.     Lliain,  35.  6d. 

"  Stori  fyw,  wreiddiol,  gyffrous  a  hollol  ar  ei 
phen  ei  hun." — Y  Tyst. 

"  This  is  a  novel  to  read  and  to  keep." 

— South  Wales  News. 

W.  D.  Owen:    MADAM    WEN 

Rhamant  dlos  a  chynhyrfus.  Ail  argraffiad. 
188  td.     LHain,  35.  6d. 

' '  Y  mae  pob  pennod  o  Madam  Wen  y n  gy mhleth 
o  antur,  rhyfyg,  gwrhydri  a  dirgelwch." — Y  Llenor. 

"  Saif  Madani  Wen  yn  arwres  o'r  dechrau  i'r 
diwedd,  a  rhyw  gyfaredd  rhyfedd  yn  dilyn  ei  hoU 
rawd.  .  .  Dyma  stori  fyw  o'r  dechrau  i'r  diwedd, 
swynir  ni  gan  symudiadau  lledrith  Madam  Wen,  a 
denir  ni  ymlaen  gan  awydd  am  agoriad  i  ddirgelwch 
hudol  yr  hanes.  Dyma  lyfr  a  ddarllenir  gydag 
afiaith." — Mr.  E.  Morgan  Humphreys  yn  Y  Genedl 
Gymreig. 

T.  Gwynn  Jones:   LONA 

Lhain,  2S.  òd. 

"  Lona  is  almost  unicjue  in  Welsh.  It  is  a  love 
story,  a  romance,  a  perfectly  constructed  best  seller 
which  ought  to  create  a  furore  in  Wales  and  go 
through  a  dozen  editions." — Mr.  Saunders  Lewis. 

"  Darllenir  Lona  gydag  awch  o'r  dechrau  i'r 
diwedd.  Gwneuthum  hynny  fy  hun.  Stori  rwydd, 
yn  llawn  o  ddigwyddiadau  cyfîrous  a  helyntion 
i'ch  cadw'n  efíro." — Mr.  E.  Morgan  Humphreys, 

Kate  Roberts:   DEIAN    A   LOLI 

Gyda  Darluniau.  LUain  Ystwyth,  2s.  ôd' 
Byrddau,  35. 

"  Un  o'r  llyfrau  plant  gorau  a  gafwyd  ers  blyn- 
yddoedd  yw  Deian  a  Loli.  Tr'  swllt  yw  ei  bris, 
ac  y  mae  hwnnw'n  bris  isel  iawn  am  lyfr  mor 
wych." — y  Faner. 

"  Hanes  swynol  dau  efell  sydd  yma.  Y  mae'r 
awdures  yn  deall  plant  i'r  dim,  ac  y  mae'r  stori  yn 
naturiol  ac  yn  debyg  i  fywyd." — Y  Llenor. 

I*w    cael    trwy'r    Llyfrwerthwyr    ym.    mhohman. 
HUGHES    A'I    FAB,    WRECSAM. 

